મને મારા કામ સાથે પ્રેમ છે અને એટલે જ રોજ સવારે ઊઠીને મને કામ પર જવાનું ગમે છે. લોકો જ્યારે જાહેરમાં એમ કહે છે કે મારી સાથે કામ કરવાનું તેમનું લાંબા સમયનું સપનું પૂરું થયું છે ત્યારે મને ખરેખર બહુ આનંદ થાય છે. મેં ક્યારેય બહુ મોટાં સપનાં નથી જોયાં. હું મહેનત કરીને ઇચ્છતો હતો કે લોકો મારા કામને પસંદ કરે. હું જે ઇચ્છતો હતો એના કરતાં વધારે મને મળ્યું છે. હું આ આનંદમાં અવરોધ ઊભો કરે એવું કાંઈ જ નહીં કરું. હું વધુમાં વધુ મહેનત કરીને સિદ્ધિના સર્વોચ્ચ શિખર સુધી પહોંચવાનો મારો પ્રયાસ ચાલુ રાખીશ.